**ЕВРОПЕЙСКИ СЪЮЗ**

**ЕВРОПЕЙСКИ ФОНД ЗА**

**МОРСКО ДЕЛО И РИБАРСТВО**

МИНИСТЕРСТВО НА ЗЕМЕДЕЛИЕТО И ХРАНИТЕ



**ВЪПРОСИ И ОТГОВОРИ ПО ПРОЦЕДУРА**

**за**

**подбор на проекти**

**по процедура BG14MFOP001-5.025 „Мерки за предлагане на пазара - сектор „Преработване на продуктите от риболов и аквакултури“ по мярка 5.3 „Мерки за предлагане на пазара“, чл. 68, параграф 3 от Регламент (ЕС) № 508/2014,**

**одобрени с Докладна записка № 93-1328/28.02.2024**

**от Ръководителя на Управляващия орган (УО) на Програмата за морко дело и рибарство 2014-2020 (ПМДР)**

**Получен въпрос чрез ИСУН 2020:**

**Изпратен от:** sardina\_tutrakan@abv.bg

**Дата на изпращане:** 30.01.2024 г.

**Въпроси на кандидата:**

Във връзка с обявената процедура за подбор на проекти BG14MFOP001-5.025 „Мерки за предлагане на пазара - сектор "Преработване на продуктите от риболов и аквакултури", при попълване на формуляра изпитах затруднение по няколко въпроса:

1. По седма точка от формуляра за кандидатстване в полето „План за изпълнение/Дейности по проекта“, какво следва да се въведе след като по настоящата процедура се предоставя безвъзмездна финансова помощ под формата на компенсации за смекчаване на последиците от агресивната война на Русия срещу Украйна върху риболовните дейности и за ограничаване на въздействието от сътресението на пазара, причинено от тази агресивна война, върху веригата на доставки на продукти от риболов и аквакултури?

2. В отговор на зададен въпрос чрез Информационната система за управление и наблюдение на средствата от Европейските структурни и инвестиционни фондове (ИСУН 2020) от Рег. номер: BG14MFOP001-5.024-Q001 Дата: 05.01.2024, уточнявате, че е допустимо  към датата на подаване на проектното предложение Годишната данъчна декларация за 2023 г. и Отчета за приходи и разходи, част от годишния отчет за дейността за 2023 г. на предприятието  да не са подадени съответно към НАП и НСИ, но преди изтичането на срока за прием на проектни предложения по процедурата, кандидатите следва да са подали горецитираните документи към компетентните органи.

Въпросът ми е как да се подаде проектното предложение без прикачени годишна декларация и ОПР, след като системата го отчита като грешка.?

**Отговори:**

**Отговор на 1-ви въпрос:**

Във връзка с попълване на т. 8 „План за изпълнение/Дейности по проекта“ във Формуляра за кандидатстване по процедура за подбор на проекти BG14MFOP001-5.025 „Мерки за предлагане на пазара - сектор „Преработване на продуктите от риболов и аквакултури“ и предвид компенсаторния характер на процедурата, и липсата на извършени дейности по проекта, поле „Дейности“ може да остане празно, а в поле „Месеци“ се попълва цифрата 1.

**Отговор на 2-ри въпрос:**

Кандидатът може да подаде **проект** на Отчет за приходи и разходи на кандидата, част от годишния отчет за дейността за 2023 г. като част от изискуемите документи при подаване на формуляра за кандидатстване, но следва да се има предвид, че при оценката на проектното предложение оцениетелната комисия ще го провери служебно. Ангажимент на кандидата е да подаде посочения документ във възможно най-кратък срок в съответствие с чл. 92, ал. 2 от Закона за корпоративното подоходно облагане (ЗКПО), но преди изтичане на срока по т. 25 от Условията за кандидатстване и изпълнение по процедура BG14MFOP001-5.025.

Съгласно чл. 92, ал. 2 от ЗКПО Годишната данъчна декларация за 2023 г. (ГДИ) следва да се подаде в срок от 1 март до 30 юни на 2024 г. В случай че кандидатът възнамерява да подаде формуляр за кандидатстване по процедура BG14MFOP001-5.025 преди 1 март 2024 г. вместо ГДИ за 2023 г. той може да декларира своя ангажимент в свободен текст, че в най-кратък след 1 март 2024 г., но преди срока по т. 25 от Условията за кандидатстване и изпълнение по процедурата ще подаде ГДИ за 2023 г.

**Получен въпрос от е-mail:** fishery2009proekt@abv.bg

**Изпратен от:** Даниела Стоянова

**Дата на изпращане:** 23.01.2024 г.

**Въпрос:**

Във връзка с обявената процедура за подбор на проекти BG14MFOP001-5.025 „Мерки за предлагане на пазара - сектор „Преработване на продуктите от риболов и аквакултури“ по мярка 5.3 „Мерки за предлагане на пазара“, чл. 68, параграф 3 от Регламент (ЕС) № 508/2014 моля за следното уточнение: Съгласно Условията за кандидатстване и изпълнение „Бюджетът (т. 4 от Формуляра за кандидатстване) трябва да отразява размера на компенсация, изчислен съгласно Приложение № 1”.

Съгласно Приложение 1 за разходи за суровина – риба, рибни продукти и др. хидробионти се използва осреднена стойност на инфлацията за периода 03.2022 г. -12.2022 г. от динамичния ред (приложение №1 към методиката) на Средногодишен индекс на потребителските цени предходните 12 месеца = 100 от НСИ – код 01.01.03- Риба и други морски храни 7,96%, умножена по тегловия коефициент на разходите за суровина, отнесени към приходите от продажби на ред „Продукция“ (код 15110) и ред „Стоки“ (код 15120) от приходната част на Отчета за приходи и разходи (ОПР) за 2022 г. Ред Стоки код 15120 в ОПР представя информация за приходите от търговия със стоки.

Това означава ли, че ако едно дружество има дейност Преработка и консервиране на риба и други водни животни, без готови ястия с КИД 10.20, дейност Специализирана търговия на едро с други хранителни стоки /риба/ с код 46.38, дейност Търговия на дребно с риба и други морски храни с код 47.23, при попълване на бюджета т.4 от формуляра за кандидатстване, може да използва при изчисляване на размера на компенсацията не само приходите от продажби на ред Продукция код 15110, а и приходите от ред Стоки код 15120? Когато стоките, предмет на търговията са риба и рибни продукти, за тяхното съхранение и продажба се ползват ресурсите и активите на преработвателното предприятие.

**Отговор:**

Бюджетът по т. 4 „Бюджет“ от Формуляра за кандидатстване попроцедура чрез подбор на проекти BG14MFOP001-5.025 „Мерки за предлагане на пазара - сектор „Преработване на продуктите от риболов и аквакултури“ следва да отразява размера на компенсацията, изчислен съгласно Приложение 1 от Условията за кандидатстване и изпълнение по процедурата. В този смисъл, в изчислението участват приходите от продажби на ред „Продукция“ (код 15110) и ред „Стоки“ (код 15120) от приходната част на Отчета за приходи и разходи (ОПР) за 2023 г. по КИД 2008 - код 10.20 „Преработка и консервиране на риба и други водни животни, без готови ястия“.